Nedimović: Uprkos pandemiji obaraju se rekordi - Domaćinska kuća\nKuća » Najave » Nedimović: Uprkos pandemiji obaraju se rekordi\nIlustracija: Branislav Nedimović. foto: Ministarstvo poljoprivrede\n„Ali ima jedna stvar koja je bila važna u ovoj godini i što je pozitivno u seriji nesreća – kao društvo smo shvatili koje je mesto poljoprivrede i hrane u celom sistemu bezbednosti jedne zemlje“, rekao je Nedimović.\nPrema njegovim relima, zdravstvo je isplivalo u prvi plan kao jedna od novih alatki kojima se štiti država.\n„Kada nemate hranu, nastaje gomila problema, pogledajte zemlje u okruženju u martu i aprilu, neke koje smo smatrali da su na vrhunskom stepenu razvoja, gde su buli prazni rafovi. U Srbiji je bilo uvek dovoljno hrane – kada nismo imali nešto dva ili tri dana kao kvasac bilo ga je 4. dana, proizveli smo ga u Srbiji“, rekao je Nedimović.\nDruštvo može da brine o drugim stvarima i to je novi aspekt srpske poljoprivrede i ponjoprivrednika – da su garant postojanja srpske države, rekao je Nedimović.\nUlaganje od 53 milijarde dinara\nNedimović kaže da će u 2020. godini, srpska poljoprivreda imati rast od preko 5 odsto u odnosu na 2019. koja je bila rekordna, značajno će biti učešće poljoprivrede u BDP-a, u borbi čitave Vlade da se obezbedi ne veliki pad BDP, ne veći od 1 odsto, u odnosu na druge zemlje gde je pad 7, 8 ili 10 odsto imaju pad BDP-a, to daje garant Srbiji da u 2021. možemo ići iskorak napred.\nNovac će se koristiti za opremu, mehanizaciju, sisteme za navodnjavanje, za klasične subvencije po litri mleka, za tovno i mlečno govedarstvo, ako želite da kupite mlečnu kravu dobijate 50 odsto povrata od države.\n„Kada kupite traktor koji košta 15.000 evra, država vam daje 7.500 evra nazad“, rekao je on.\nŠta možete sa milion i po dinara\nProširena je lista mladih poljoprivrednika, koji dobijaju novac.\n„Nova politika, startapovi za mlade, bilo je 5.200 prijava, 4.700 je ispunilo uslove, preko 3.000 je isplaćeno – dobiju milion i po dinara granta, dužni su da obezbede još 25 odsto svojih spostvenih sredstava i da ulažu u poljoprivednu proizvodnju“, rekao je Nedimović.\nIstiče da su prvih deset na rang listi su ljudi iz Medveđe, Bojnika, Kuršumlije, svhra mere je da mladi ostanu na selu, u sredinama gde je krenula migracija stanovništva po gradovima, da se bave poljoprivrednom – voćarstvom, povrtarstvom, stočarstvom.\n„Šta mogu sa milion i po dinara da uradim – možete 2 hekata višnje da podignete sa kompletnim sistemom za navodnjavanje, da kupite 30 do 40 ovaca ilo koza, zatim da podginete dobar plastenik i da imate dve do tri berbe godišnje i mesečnu zaradu od 1.000 evra“, kaže ministar poljoprivrede.\nIzvoz maline 247 miliona dolara\nU prvih devet meseci razmena između Srbije i Turske dostigla je 100 miliona evra. Zainteresovani su za srpsku malinu.\n„Srpska malina ove godine je sve rekorde potukla u pogledu izvoza, 247 miliona dolara, a 130 miliona dolara izvoza jabuka. Imaćemo rekord, voće i povrće dohvatiće milijardu dolara izvoz u čitav svet“, kaže Nedimović.\nIstiče da se uprkos pandemiji obaraju rekordi. „Voće i povrće druge klase, treće klase da idemo sa prehrambenom industrijom, nove mere Vlade Srbije za podršku prehrambenoj industriji od Nove godine kreću“, rekao je Nedimović.\nPoljoprivreda je garant stabilnosti, ali ne može da dovede do velikog razvoja, smatra ministar.\n„Turska računa na ponovno intenziviranje turizma od juna i jula, kada krene vakcinacija, oni su kupovali u Čileu malinu a sada iz Srbije, bez carine. Ići ćemo sa borovnicama i drugim kulturama koje do sada nismo imali i da pokušamo sa još par desetina miliona evra izvoza robe da imamo“, rekao je Nedinmović.\nStrategija razvoja vinogradarstva\nNedimović ukazuje da je to značajan je resurs, jer kako kaže, nismo 20 do 30 godina obraćali pažnju, srpsko društvo postaje sve jače i tražnja za tom vrstom robe postaje sve veća.\nCilj je da svake godine imamo od 700 do 1.000 hektara novih zasada, 36 novih vinarija biće na prostoru Srbije, od Palića do Župe Aleksandrovačke, pa oko Negotina.\n„Moramo da razvijamo vinarije i svake godine biće novi pozivi u tom pravcu, a idemo u pravcu razvoja proizvodnje rakije. Imamo robu druge i treće klase koja najbolje može za rakiju da ode, imali smo IPARD konkurs -309 ljudi je konkurisalo za agroturizam, to je 40 do 50 miliona evra će biti plasirano, a vino, rakija, meso, sir će biti plasirano u agroturizmu“, rekao je Nedimović.\n„Iz ove korone izaći ćemo jači“, zaključio je Nedimović.\nPrevPrethodnaIzvoz maline u Tursku\nSledećaMOŽE DA ZAMENI MESONext\nČaj od lista maline poznat je po svome lekovitom delovanju, a posebice kod problema sa


YouTube uvodi ‘blurovanje' osoba zarad bolje privatnosti - Netokracija.rs\nYouTube uvodi ‘blurovanje’ osoba zarad bolje privatnosti\nMarko Crnjanski 26. 2. 2016.\nSvetski poznati servis za objavljivanje i pregledanje video sadržaja, omogućio je korisnicima opciju zamagljivanja bilo kojih objekata ili lica u okviru njihovih video materijala, a sve zarad boljeg prikrivanja i očuvanja detalja koji se tiču privatnosti korisnika.\nKako prenosi Wersm, najavljena funkcija nije u potpunosti nova, s obziorm na to da je YouTube još 2012. godine nudio alat za zamagljivanje lica. Međutim, nova, naprednija funkcija se od sada može upotrebiti u bilo kojoj sekciji video sadržaja, pa čak i na pokretnim objektima. Sa druge strane, većina korisnika verovatno već ima razloge zbog kojih bi upotrebili novu opciju – bilo da je reč o prikrivanju registarskih tablica, određenih papira, brojeva kreditnih kartica i drugo.\nDakle, sve što korisnici treba da urade kako bi prikrili mogućnost identifikovanja željenog objekta, potrebno je da ucrtaju pravougaonik ili kvadrat kod željene sekvence videa za koju žele da bude zamućena, te nakon toga po želji mogu proširivati i smanjivati pomenuti okvir. Zamagljena zona koja je prethodno određena će pratiti bilo koji animirani ili pokretni objekat, a isto tako se može upotrebiti na statičnim delovima video materijala.\nVerzija za mobilne aplikacije štiže uskoro\nDobra stvar kod pomenute funkcije jeste da se uređen video može sačuvati uporedo sa originalnom verzijom. Naravno, ovo može biti od velike koristi za materijale koji svojim sadržajem mogu biti osetljivi i ograničeni za određeni uzrast kod dece.\nAko uzmemo u obzir da je YouTube deo tehnološkog giganta Google (Alphabet), onda se lako možemo setiti inicijative „blurovanja“ lica tokom snimanja sadržaja za Street View na Google Mapama, a sve na zahtev određenog broja ljudi koji ne žele da se njihova privatnost otkriva na ovom servisu poznate kompanije.\nNovi alat iz YouTubea samo će podići rejting ovog servisa koji je u poslednje vreme doneo određeni broj korisnih novina koje zadovoljavaju i naprednije korisnike, te se visoko kotira u sferi digitalnih medija. Pomenuta funkcija je već dostupna na desktop verziji YouTubea za web, te bi uskoro trebalo očekivati da stigne i na aplikaciju ovog servisa za mobilne uređaje.


Home / Srebrenica•Bratunac / Dešavanja / Podrška za mlade nezaposlene ljude u Bratuncu\nBy eSrebrenica.ba on 20. August 2019.@esrebrenica\nU Bratuncu počinje realizacija projekta „Osnaženi mladi – jaka zajednica“ gdje će se mladim ljudima pružiti besplatna obuka i osnaživanje za lakše pronalaženje posla.\nUdruženje građana “SuperU” Bratunac sprovodi projekat „Osnaženi mladi – jaka zajednica“ u kojem će učestvovati 30 nezaposlenih od 18 do 30 godina iz Bratunca. Oni će tokom šest mjeseci imati priliku da besplatno pohađaju kurs poslovnog engleskog, kurs digitalne pismenosti kao i treninge na temu preduzetništva, traženja posla i razvoja preduzetničkih vještina.\nPredviđeno je da se kurs poslovnog engleskog održava šest puta mjesečno dok se kurs digitalne pismenosti održava dva puta mjesečno.\nTreninzi na temu preduzetništva, traženja posla i razvoja preduzetničkih vještina će se održavati jednom mjesečno a termini svih treninga i kurseva biće dogovoreni sa učesnicima nakon njihovog odabira.\nProjekat je počinje 1. septembra i traje do kraja februara 2020. godine, nakon čega će učesnicima biti dodeljeni sertifikati za pohađanje kursa poslovnog engleskog i digitalne pismenosti kao i za cjelokupno učešće u projektu, navodi se u saopštenju.\nProjekat je finansiran od strane Ambasada Sjedinjenih Američkih Država u BiH.


IGRAČI PARTIZANA NA IZLOŽBI POSVEĆENOJ NATO BOMBARDOVANJU: Ostojić se setio ranjenog brata, Milošević o zločinima!\nFudbaleri Partizana su posetili izložbu "Odbrana 78" Ministarstva odbrane, Foto: Ministarstvo odbrane\nMilošević je dodao da postavka u Muzeju grada Beograda spada među ona mesta od važnosti za srpski narod koje svi treba da posete\nObjavljeno: 19.05.2019. 13:07h\nRukovodstvo i igrači fudbalskog kluba Partizan, obišli su izložbu Ministarstva odbrane "Odbrana 78", u danu posvećenom promociji ustanova kulture "Noć muzeja".\nPredsednik kluba Milorad Vučelić, nakon obilaska, istakao je da ta izložba ima istorijski značaj i da kod svih budi emocije u vezi sa brutalnom agresijom na našu zemlju.\n- Hteo bih da naglasim da je ovo i vrhunski estetski doživljaj. Ova izložba spada u red prvorazrednih izložbi, i to u evropskim i svetskim razmerama. U ovom ambijentu, sa ovakvom multimedijalnom postavkom, među maketama i brojnim asocijacijama i autentičim sredstvima, je nešto što je zaista impresivno - naglasio je predsednik kluba Vučelić dodajući da estetska uverljivost ovu izložbu svrstava u red najboljih u poslednjih nekoliko godina na ovim prostorima.\nMilorad Vučelić je predvodio delegaciju Partizanafoto: Ministarstvo odbrane\nPrema njegovim rečima, ova postavka bi trebalo da što duže bude dostupna posetiocima i da je što više ljudi vidi, jer ona svojim sadržaje i zaslužuje.\nIzložbu je obišao i šef stručnog štaba Savo Milošević koji je, pre svega, istakao da je najsnažniji utisak na njega ostavio način na koji je izložba predstavila događaje kojima je posvećena, dodajući da je imao prilike da u svetu pogleda više izložbi koje su posvećene velikim stradanjima.\n- Ovo je najviši mogući nivo kada želite nešto da objasnite ljudima koji ovde dolaze. Inače, smatram da je NATO bombardovanje jedan od najvećih zločina modernog čovečanstva u kome su se udružile određene zemlje, kršeći sve povelje UN i međunarodno pravo, napadajući jednu nezavisnu državu i kažnjavajući one koji ni za šta nisu bili krivi - naglasio je Milošević.\nSavo Milošević je rekao da je NATO bombardovanje jedan od najvećih zločina modernog čovečanstvafoto: Ministarstvo odbrane\nMilošević je dodao da postavka u Muzeju grada Beograda spada među ona mesta od važnosti za srpski narod koje svi treba da posete, a naročito imajući u vidu da ima mladih, rođenih posle 1999. godine, koji nisu ni svesni šta se sve tada događalo, a to je nešto što ne smemo da zaboravimo.\nMeđu igračima fudbalskog kluba Partizan koji su posetili izložbu "Odbrana 78" bio je i fudbaler Bojan Ostojić, koji je istakao da ona za njega ima posebnu emotivnu vrednost, jer je njegov brat Zoran bio među učesnicima borbenih dejstava u tom periodu.\n- Utisci su veoma jaki, naročito kada se obiđe soba posvećena deci nastradaloj tokom NATO bombardovanja. Kada je bilo bombardovanje 1999. godine, bio sam dete, imao sam 15 godina, a moj najstariji brat Zoran bio je ranjen na Kosovu i Metohiji u mestu Glogovac, i prisećamo se toga i svakakvih informacija koje smo tada dobijali o njemu, ali, na sreću, on je danas živ i zdrav i slavimo taj datum - naglasio je Ostojić.\nRukovodstvo, prvi tim i doajeni fudbalskog kluba "Patizan" imali su priliku da uz stručno vođenje pogledaju multimedijalnu izložbu Ministarstva odbrane koja na jedinstven način prikazuje herojsku odbranu zemlje tokom 78 dana NATO agresije, a koja je posvećena stradalim pripadnicima vojske, policije i civilima, među kojima je, nažalost, bilo i mnoštvo dece.\nVEČNOM KAPITENU: Saletova oproštajna večera u Zemunelu izazvala poplavu emocija! Grmela je samo jedna pesma!\nFK PartizanMilorad VučelićMinistarstvo odbraneNATO bombardovanjeBombardovanje SrbijeNoć muzejaIzložba Odbrana 78IzložbaBojan OstojićSavo Milošević


Vesti online / Vesti / Društvo / Oko sokolovo na braniku otadžbine\nNa Domu Vojske Srbije na Dan državnosti otkrivena je spomen-ploča "Oko sokolovo na braniku otadžbine" sa likom srpskog vojnika iz Prvog svetskog rata Dragutina Matića. Spomen-ploču je svečano otkrio predsednik Srbije Tomislav Nikolić.\nPredsednik otkrio spomen-ploču srpskom vojniku iz Prvog svetskog rata\nCeremoniji su prisustvovali i Ministar odbrane Bratislav Gašić i načelnik Generalštaba Vojske Srbije Ljubiša Diković.\nSpomen-ploča je delo likovnog umetnika Mirka Mrkića Ostroškog, koji je rad napravio prema najslavnijoj fotografiji iz Prvog svetskog rata, koju je negde na Drini snimio ruski ratni reporter Samson Černov.\nU Domu Vojske Srbije svečano su predstavljena i dva specijalna izdanja povodom stogodišnjice prvog svetskog radata - monografija "Na braniku otadžbine 1914-1918" i poema književnika Milovana Vitezovića "Oko svevideće".


Bećković: Prednjačimo u nepoštovanju svojih žrtava (video) - 25.07.2015, Sputnik Srbija\nBećković: Prednjačimo u nepoštovanju svojih žrtava (video)\nFondacija „Sveti Aleksandar Nevski“ i Srpska narodna partija pokrenuću u Skupštini Srbije inicijativu da se izgradi „Memorijalni kompleks srpskih žrtava... 25.07.2015, Sputnik Srbija\nvesti, jasenovac, srbija, matija bećković, nenad popović, srpska narodna partija, fondacija sveti aleksandar nevski, memorijalni kompleks srpskih žrtava genocida\n16:20 25.07.2015 (Osveženo: 12:46 31.07.2019)\n© Foto : Medija centar BeogradMatija Bećković\nFondacija „Sveti Aleksandar Nevski“ i Srpska narodna partija pokrenuću u Skupštini Srbije inicijativu da se izgradi „Memorijalni kompleks srpskih žrtava genocida“, koji će se baviti istraživanjem masovnih zločina nad Srbima u 20. veku, izjavio je danas predsednik te fondacije i SNP-a Nenad Popović.\nKako je objasnio na današnjoj tribini „Genocid nad Srbima u 20. Veku“, taj kompleks će obuhvatati naučno-istraživački i obrazovni institut, muzej genocida, arhivu stradanja, spomenike, edukativne centre sa multimedijalnim sadržajima, izložbene prostore…\nBolje da se čudovište Hrvatska nikad nije rodilo\n23 Jul 2015, 08:25\n„Bila bi to jedinstvena, najveća zbirka dokumenata o genocidu nad srpskim narodom u 20. veku. I što je najvažnije — zbirka imena i prezimena i podaci o svim srpskim žrtvama tokom 20. veka“, istakao je Popović.\nDodajući da je cilj današnje konferencije da se ukaže na temu genocida nad Srbima u 20. veku, prevashodno u svetlu obeležavanja 20 godina od hrvatskih vojnih akcija „Oluja“ i „Bljesak“, Popović je istakao da je zadatak ove generacije istoričara i političara da ne dozvole da se prekraja istorija i da se na srpski narod udari pečat genocida.\nPrvi genocid nad srpskim narodom, naveo je Popović, dogodio se tokom Prvog svetskog rata, kada su austrougarske i nemačke snage ubile 1,3 miliona Srba, gotovo trećinu stanovništva Srbije.\n„Najveći genocid nad srpskim narodom dogodio se tokom Drugog svetskog rata. Tada je ubijeno oko milion Srba na području takozvane NDH u logorima u Jasenovcu, Gospiću, Jadovnu, na Pagu, Maksimovića štalama, u kraškim jamama Velebita, logorima Gornja Rijeka, Tenja, Kerestinec, Lepoglava, Caprag“, rekao je Popović.\nNova „Oluja“ nad Balkanom?\n15 Jul 2015, 21:50\nKrunski dokaz namere genocida nad Srbima, naveo je primer Popović, jeste Jastrebarsko, logor za srpsku decu u NDH, a ta vertikala nastavila se, kako kaže, tokom ratova u SFRJ, kada je u akcijama „Oluja“ i „Bljesak“ proterano najmanje 200.000 Srba, a između 2.000 i 2.500 je ubijeno i nestalo.\n„Srbi su narod koji je procentualno, u odnosu na broj pripadnika, uz jevrejski narod tokom 20. veka, pretrpeo najveći genocid i etnocid na kugli zemaljskoj“, rekao je Popović.\nAkademik Matija Bećković ukazao je na činjenicu da je najveći neprijatelj sećanja na srpske žrtve zapravo srpski narod.\n„Mi se neprestano žalimo kako se naše žrtve ne poštuju, a u tom nepoštovanju prednjačimo mi sami. Niko nije mogao da veruje da Srbi, za koje je postojala kvota 100 za jednog, mogu doživeti da ih nazivaju fašistima i genocidnim narodom, a to je upravo zato što nemamo nijedno gubilište, nijedno stratište na kome su popisana imena onih koji su tu postradali“, rekao je Bećković.\nBećković: Vučić bi bio novi Tito kada bi Putinu rekao „ne“\n2 Maj 2015, 13:20\nPrema njegovim rečima, na najvećim stratišima, kao što je Jasenovac, ne zna se šta je to.\n„Kada ljudi dolaze ne znaju šta da rade, nije predviđeno da se tu zapali sveća, niko se od mladih ne bi setio kada vidi taj cvet da je tu bio jedan od najstrašnijih logora u Drugom svetskom ratu“, rekao je Bećković.\nOn je dodao da je potrebno da imamo „makar neku livadu“ na kojoj će srpske žrtve biti zabeležene, na kojoj bi vence mogli da polože oni koji su zločine počinili i da se suoče s tim.\n„Prećutkujući dozvoljavamo da nam kažu da smo mi krivi“, smatra Bećković.\nDačić: Nismo slali note povodom „Oluje“, nećemo likovati\n18 Jul 2015, 21:42\nI istoričar Dragomir Anđelković ocenio je da narod koji ne oda dostojnu poštu svojim žrtvama, ne popiše ih i nema adekvatna spomenička znamenja za njih, teško da može da očekuje išta dobro za svoj narod u sadašnjosti, ali i u budućnosti. „Zaboravljene žrtve ponovo su ubijene“, rekao je on.\nNekadašnji novinar Aleksandar Mitić uvodeći prisutne u temu konferencije naglasio je da svaki narod ima pravo da se bori da uspomena na njegovo stradanje bude barem poštovana, ako već pravda ne može da bude zaodovoljena.\n„Srpski narod to nikome ne može da spori, ali najviše to ne sme da osporava sebi“, poručio je Mitić dodajući da primeri upornosti drugih naroda u obeležavanju svojih stradalnika, poput jermenskog naroda, ne treba da nas postide, već dodatno podstaknu na borbu za sećanje na naše pretke koji su stradali u 20. veku.\nFondacija Sveti Aleksandar Nevski


Evo kako poslodavci varaju sezonske radnike | Kamatica\nPočetna > vest > Evo kako poslodavci varaju sezonske radnike\nEvo kako poslodavci varaju sezonske radnike\nTekst objavljen: 25.07.2015 16:58\nSezonski poslovi mogu da budu paravan za novčanu prevaru, ali i za trgovinu ljudima i zato bi trebalo proveravati svaku sumnjivu poslovnu ponudu.\nNa to upozorava koordinator za odnose sa javnošću organizacije Astra Katarina Ivanović.\nNavodeći da prevare radnika variraju od novčanih prevara do radne eksploatacije kao najtežeg oblika trgovine ljudima, Ivanović je Tanjugu rekla da je organizacija Astra od početka godine dobila 50 prijava različitih firmi, poslodavaca i agencija za zapošljavanje.\n"Svaka sumnjiva poslovna ponuda može biti paravan za trgovinu ljudima i uvek govorimo da su takve osobe pod rizikom i da bi ih upravo zato trebalo proveriti. Svim građanima koji traže sezonske, privremene poslove ili traže stalno zaposlenje uvek savetujemo da dobro provere preko kojih poslodavaca i firmi odlaze u inostranstvo, ali i na poslove u našoj zemlji", rekla je Ivanović.\nPrema njenim rečima, najčesći poslovi jesu sezonski – branje voća u inostranstvu, rad u kući ili u hotelima, modeling.\nKako kaže, to su sve ponude koje izgledaju poprilično realno te je normalno da građani, kada se pogleda celokupna situacija u kojoj živimo, prihvataju sumnjive ponude i ne obaziru se toliko na ono što im se nudi.\n“Stalno apelujemo na građane da putem Astrinog SOS telefona provere punude jer naše konsultantkinje obraćaju pažnju na dosta detalja za koje građani ili ne znaju ili nisu navikli“, rekla je Ivanović.\nOna je istakla da ljudi koji žele da idu na rad u inostranstvo moraju da znaju da po radnu vizu moraju da odu lično i da ona ne može da se dobije preko agencije, odnosno da više ne postoje grupne vize koje se dobijaju za rad u inostranstvo.\nOna savetuje da da se ugovor o radu ne potpisuje samo s poslodavcem za koga će raditi u inostranstvu, već i da provere, ukoliko idu preko agencije za zapošljavanje, da li ona poseduje licencu, jer se ta organizacija suočavala sa agencijama koje poseduju licencu, ali ne posluju skroz regularno, da provere poslodavca koliko god mogu i da znaju da li je firma preko koje idu registrovana na adresu na kojoj se nalazi.\n“To je preventiva koju bi trebalo da preduzmu. Osim toga trebalo bi i da se raspitaju o radnom zakonodavstvu zemalja u koje idu“, rekla je Ivanović.\nNavodeći da su se Astri najčešće obraćali građani za sezonske poslove u zapadnoj Evropi i da se to obično odnosilo na branje voća, ona je istakla da su prema statistici indentifikovane žrtava trgovine ljudima u cilju radne eksplatacije muškarci koji su bili radno eksplatisani na građevini u Rusiji.\n“Podaci od prošle godine pokazuju da se statistika indentifikovanih žrtava trgovine ljudima poprilično izmenila. Sada imamo 80 odsto muškaraca koji su prepoznati kao žrtve trgovine ljudima u cilju radne eksploatacije. Radna ekploatacija je najdominantniji oblik, a do sada je to bila seksualna ekasploatacija gde su obično bile izložene žene“, rekla je Ivanović.\nsezonski posao prevare poslodavci sezonski radnici


PRIKAZANI SNIMCI BIA: Ovako je otkrivena tajna soba užasa u Ritopeku (VIDEO) • Sandzaklive\nBROGRAD – Bezbednosno-informativna agencija (BIA) danas je objavila snimke na kojima se vidi upad u kuću Veljka Belivuka u Ritopeku od 4. februara ove godine, kao i snimak pronalaženja tajne sobe u kojoj su vršena najteža krivična dela.\n– Ovo su snimci akcije Bezbednosno informativne agencije, koje je sprovela sa Tužilaštvom za organizovani kriminal i MUP-om Repiblike Srbije, a na planu hapšenja organizovane kriminalne grupe koju je predvodio Veljko Belivuk. U okviru hapšenja pomenute kriminalne grupe primenjivane su najstrože metode i sredstva rada Agencije, uključujući ugradnju prislušnih sredstava, instaliranje uređaja za praćenje, ugradnji kamera za video nadzor, uz konstantno praćenje na terenu, a što je rezultiralo akcijom hapšenja 26 lica – navodi se u snimku.\n– U toj kući, “kući strave”, dovođeni su ljudi koji su na najsuroviji i najmonstruozniji način ubijani.\nPripadnici naših forenzičkih timova rade na istraživanju bioloških tragova kojih ima u velikoj količini – istakao je ministar Vulin.\nKrivično vanpretresno veće Višeg suda u Beogradu – Posebno odeljenje za organizovani kriminal, na sednici veća održanoj 27. septembra 2021. godine donelo je rešenje o potvrđivanju optužnice Tužilaštva za organizovani kriminal, koja je podignuta protiv okrivljenog Veljka Belivuka, zbog izvršenja krivičnog dela udruživanje radi vršenja krivičnih dela.\nProšle godine u julu, ambasador Srbije Aleksandar Đorđević otkazao je sastanak sa tada predsjedavajućim Predsjedništva BiH Šefikom Džaferovićem,…\nBEOGRAD – Na administrativnim prelazima Jarinej i Brnjak počelo je oduzimanje tablica sa oznakama sa severa KiM, a…


SKORO 66 MILIONA LJUDI U SVETU SE OPORAVILO OD KORONE Vakcina neće pružiti kolektivni imunitet ove godine, upozorava SZO - Biznis.rs\nSKORO 66 MILIONA LJUDI U SVETU SE OPORAVILO OD KORONE Vakcina neće pružiti kolektivni imunitet ove godine, upozorava SZO\nSvetVesti 13.1.21. 10:57 Ljiljana Begović 0\nKorona virusom u svetu od početka pandemije zaraženo je više od 92 miliona, a od posledica zaraze preminulo je 1.971.724 ljudi. Oporavilo se više...\nKorona virusom u svetu od početka pandemije zaraženo je više od 92 miliona, a od posledica zaraze preminulo je 1.971.724 ljudi. Oporavilo se više od 65,9 miliona osoba. Zemlje najpogođenije pandemijom su SAD, Brazil i Indija.\nU SAD do sada je zabeleženo više od 23 miliona slučaja zaraze, a ova zemlja će uskoro tražiti od putnika koji dolaze avionom negativan test na Covid-19, saopštio je Centar za kontrolu i prevenciju bolesti (CDC).\nOva mera, čiji je cilj suzbijanje širenja bolesti, dolazi sa rekordnim povećanjem broja slučajeva, prenosi CNBC.\nPočevši od 26. januara, putnici u dolasku moraće da imaju negativan test na Covid-19 star najviše tri dana pre leta za SAD, saopštio je CDC.\nOve godine neće biti kolektivnog imuniteta\nSvetska zdravstvena organizacija (SZO) upozorava da masovna vakcinacija protiv korona virusa neće ove godine dovesti do kolektivnog imuniteta u svetu. Vodeći naučnik SZO Sumja Svaminatan (Suma Swaminathan) navodi da treba vremena da se proizvede i distribuira dovoljno doza vakcine da se konačno zaustavi širenje Covid-19.\nU Britaniji uvode privremene mrtvačnice za umrle od korone\nBritanske vlasti su morale da uspostave privremene mrtvačnice u nekim oblastima nakon što je u lokalnim bolnicama ponestalo prostora zbog povećanog broja smrtnih slučajeva izazvanih pandemijom Covid-19.\nNovi rast broja novoobolelih u Francuskoj\nU Francuskoj je zabeleženo 19.753 nova slučaja korona virusa, saopštilo je ministarstvo zdravlja.\nOd poslednjeg preseka preminule su još 362 osobe od posledica infekcije korona virusom, i trenutno je Francuska sedma zemlja na svetu po broju preminulih od početka pandemije, prenosi Guardian.\nU Francuskoj je ukupno zaraženo više od 2,8 miliona ljudi, a preminule su 68.802 osobe.\nAustrija u najtežoj fazi pandemije\nAnšober je rekao da će vlada još ove nedelje odlučiti o mogućem produženju mera zaključavanja, koja je planirana da bude na snazi do 24. januara.\n„Mi imamo stvarni problem“, kazao je Anšober dodajući da sada Austrija ima situaciju da se u celoj Evropi, na alarmirajući način britanski soj drastično širi.\nUkazao je na Irsku, koja je do Božića bila najbolja zemlja u Evropi po broju obolelih, a samo tri nedelje kasnije je „rekorder“u celoj Evropi.\nAntikovid serum napravljen u Argentini\nArgentina je uspešno završila klinička ispitivanja za hiperimuni serum protiv Covid-19 razvijen iz antitela uzetih od konja, a njegova distribucija počeće narednih dana.\nSerum, koji će prepisivati lekari u bolnicama i drugim medicinskim ustanovama, proizvodi argentinska kompanija za biotehnologiju „Imunova“.\n„Trenutno u fabrici proizvodimo oko 60.000 bočica seruma mesečno, što podrazumeva između 12 i 15.000 tretmana, jer tretman zavisi od težine pacijenta, pa varira između 4, 5 ili 6 bočica po pacijentu,“ saopštila je kompanija.\nU SVETU SE OD KORONE OPORAVILO SKORO 42 MILIONA… U svetu je od početka pandemije zabeleženo više od 59,5…\nSKORO 50 MILIONA LJUDI U SVETU SE OPORAVILO OD… Više od 71 milion ljudi zarazilo se korona virusom u…\nU SVETU SE OD KORONE OPORAVILO VIŠE OD 32 MILIONA… Od početka pandemije korona virusa u svetu je zaraženo više…\nBROJ ZARAŽENIH198 COVID-191236 KORONA VIRUS2079 PANDEMIJA1006 SVET500


Uhapšeni upravnik i vaspitač KPZ Niš zbog mita – Radio Koprijan\nhome Hronika, Vesti Uhapšeni upravnik i vaspitač KPZ Niš zbog mita\nTri osobe su uhapšene zbog mita za uslovni otpust iz zatvora u Nišu, među kojima su i upravnik i vaspitač tog zatvora. Osumnjičeni su da su tražili 5.000 evra za pozitivan izveštaj o zatvoreniku.\nPo nalogu Tužilašta za organizovani kriminal, a u saradnji sa BIA, uhapšeni su upravnik niškog zatvora D. P. i zatvorski vaspitač S.M. kao i H.J, saopštilo je Tužilaštvo za organizovani kriminal.\nOni se sumnjiče da su kao organizovana kriminalna grupa tokom ove godine stvorili plan delovanja za pronalaženje osuđenika koji izdržavaju kaznu u KPZ Niš i koji su ispunili zakonski uslov za podnošenje zahteva za uslovni otpust, a koji pristaju da im daju 5.000 evra.\nNakon prijema novca, sačinio bi se izveštaj, na osnovu kojih bi se predstavnici KPZ Niš pozitivno izjasnili pred nadležnim sudovima u cilju dobijanja otpusta osuđenika-davaoca mita.\n– Takođe, krivična prijava će biti podneta i protiv D. I. (osuđenika KPZ Niš), zbog postojanja osnova sumnje da je izvršio krivično delo davanje mita iz člana 368 stav 1 KZ – saopštili su iz Tužilaštva.\nUhapšenima se na teret stavlja i krivično delo primanje mita i krivično delo udruživanje radi vršenja krivičnih dela.\nSvim uhapšenima određeno je policijsko zadržavanje i oni će uz krivičnu prijavu biti sprovedeni Tužilaštvu za organizovani kriminal, saopšteno je iz tužilaštva.


Evrozona u cajtnotu : Svet : POLITIKA\nSvet\tEvrozona u cajtnotu\nMinistri finansija razrađuju detalje buduće bankarske unije, dok evro pada, a jaz između severa i juga raste\tEksperti smatraju da liderima evrozone ističe vreme za premišljanje\nFoto Beta\tPonosni na svoj najnoviji recept protiv dužničke krize, lideri Evropske unije su krajem juna – nezahvalnu razradu suštinskih detalja „istorijskog sporazuma” – prepustili ministrima finansija evrozone na jučerašnjoj sednici u Briselu.\nIzgradnja buduće bankarske unije, način trošenja novca u evropskim spasilačkim fondovima, razmere pomoći Španiji i Kipru, i eventualne olakšice Grčkoj, glavnina su dnevnog reda ministarskog sastanka, koji su berze i pre njegovog početka dočekale „na nož”.\nSumnjajući da će skup u Briselu iznedriti konkretna rešenja za tekuće dužničke nevolje Španije (region Valensije najavljuje skori bankrot), Italije (rekordni skok cene zaduživanja) i Grčke (omanula u ispunjenju 210 zahteva kreditora), azijske berze oborile su vrednost evra na najniži nivo od jula 2010. godine (1,22 američka dolara).\n„Mere dogovorene krajem juna u Briselu o direktnoj dokapitalizaciji banaka iz evropskih spasilačkih fondova, nisu dovoljno konkretne. Lideri su ispustili da navedu koje će urušene evropske banke najpre dobiti finansijska sredstva, o kojim sumama je reč i kada će biti isplata”, upozoravaju trgovci sa berze u Tokiju.\nU međuvremenu, u Evropi je smušenih parametara na pretek. Investitori su juče Nemačkoj plaćali da bi joj pozajmili novac na šest meseci, dok su kamate za pozajmice Španiji i Italiji podigli iznad alarmantnih sedam odsto. Inspektori zapadnih kreditora su Grčkoj najavili izveštaj o sprovođenju reformi za sredinu septembra, do kada egejskoj naciji neće isplatiti ni centa ranije dogovorene tranše pomoći.\nAtina je istovremeno upozorila da 20. avgusta ima da vrati 31,5 milijardi evra koje nema. Evropska komisija je procenila da će propis o budućoj bankarskoj uniji staviti u proceduru „početkom jeseni”. Madrid je u poslednjem trenutku pred samit ministara nastojao da u dnevni red progura jednogodišnje produženje roka za snižavanje budžetskog deficita na tri odsto (do 2014. godine). Jedina institucija koja ima dovoljno novca da dela jeste Evropska centralna banka, ocenio je juče Hose Manuel Garsija Margaljo, ministar inostranih poslova Španije koja je inače nedavno zatražila hitan strani kredit od 100 milijardi evra za pomoć urušenom bankarskom sektoru. Razapeta između dramatično oprečnih zahteva političkih lidera država osnivača i finansijskih manjkova najmanje pet od 17 članica monetarne unije, Evropska centralna banka počela je juče javno da se prebrojava.\n„Evropska centralna banka ne može unedogled da nastavi sa spasilačkim operacijama, jer vrlo brzo može ugroziti svoje bilansne knjige”, upozorio je juče Klas Knot, član Upravnog odbora ECB.\nDižući zid pred poplavom zahteva za jeftinim kreditima koje podupiru sve dubioznije državne obveznice evroperiferije, ECB je sada postavio plafon koliko može da proguta takvih kolaterala. Koliko para ima još ECB za gašenje dužničke krize koja se širi, pre nego što njen operativni sistem bude ugrožen, nova je nelagoda za Brisel.\n„Iluzorno je verovati da ECB može samostalno da se izbori sa nedaćama ekonomija i finansijskih tržišta”, upozorio je Jorg Asmunsen, član Upravnog odbora ECB.\nEksperti „Dojče banke” prognozirali su juče da će zbog dužničke krize koja se širi a ne rešava, evro u berzanskoj razmeni tokom leta pasti na oko 1,20 američkih dolara. „Evrozona je u cajtnotu”, upozorava Nurijel Rubini, američki ekonomista koji je predvideo globalnu finansijsku krizu 2007. godine. T. Vujić\nRuske pare za Kipar\nKipar je podneo Rusiji zahtev za kredit u visini od pet milijardi evra, preneli su moskovski mediji. Pare su Nikoziji potrebne zarad dokapitalizacije bankarskog sistema i pokrića budžetskog deficita. Sličan zahtev Nikozija je uputila i nadležnima u EU, ali, kako u Moskvi ističu, procedura odobrenja kredita od strane Rusije daleko je brža i jednostavnija. Jedan od razloga za to svakako je činjenica da su na Kipru registrovane najveće ruske izvozne kompanije, koje svoje pare čuvaju u ovdašnjim bankama. Takođe, Kipar je jedna od tri zemlje preko kojih u Rusiju stiže najviše stranih investicija. „Rusi, kao dobri drugovi, vode računa o Kipru”, istakao je tim povodom predsednik ostrvske države Dimitris Hristofijas.\nS. S.\tobjavljeno: 10.07.2012.


Nacionalne vesti - Nedelja 27.09.2020 - 12:08\nNovi ambasador Izraela u Srbiji Jahel Vilan izjavio je da Izrael tehnički još nije priznao tzv. Kosovo.\n"Procedure nisu gotove, nije bilo susreta među zvaničnicima, diplomatske note nisu razmenjene, ali to ne znači da proces nije u toku niti da se može preokrenuti", rekao je Vilan u intervjuu za Politiku.\nNa pitanje zašto je Izrael promenio mišljenje o kosovskoj nezavisnosti posle 12 godina odbijanja da ga prizna, Vilan je rekao da postoje dva razloga zbog kojih je priznanje Kosova bilo problem - prvi je što bi priznanje takvog unilaterlanog poteza moglo da ide u prilog Palestincima, a drugi je odnos sa Srbijom.\nOn je ocenio da je u odnosima Beograda i Prištine zabeležen napredak.\n"Razumeo sam izjave predsednika Vučića, kao i ono što je meni rekao, i pokusaćemo da radimo uz maksimalno uvažavanje Srbije. Neke stvari je predsednik Vučić rekao direktno premijeru Netanijahuu", naveo je Vilan.\nNa pitanje da li je sa predsednikom Vučićem razgovarao o prebacivanju ambasade Srbije u Jerusalim, Vilan je odgovorio da nije razgovarano o detaljima.\n"Izrael je zahvalan g. Vučiću na onome što je uradio za naše odnose i za njegovu odluku, donetu pre vašingtonskog samita, da Srbija otvori privrednu kancelariju u Jerusalimu, što je važan ne samo ekonomski nego i politicki potez za obe zemlje", rekao je Vilan.\nNa pitanje da je predsednik Vučić početkom godine najavio da će Srbija kupiti oružje od Izraela, Vilan je rekao da pozdravlja takvu saradnju, ali da nema podatak o kakvom oružju je razgovarano.


Poslodavci FBiH pokrenuli inicijativu: Koliko dugo ćete moći biti na bolovanju? – Kakanj-X\nPoslodavci FBiH pokrenuli inicijativu: Koliko dugo ćete moći biti na bolovanju?\nNa 14 tra, 2017 374\nDelegacija Udruženja poslodavaca (UP)FBiH na sjednici Ekonomsko-socijalnog vijeća za teritoriju FBiH u Sarajevu uputila je inicijativu za izmjenu Zakona o zdravstvenom osiguranju FBiH u članu koji regulira trajanje privremene spriječenosti za rad za šta naknadu plaća poslodavac.\nDirektor UPFBiH Mladen Pandurević naveo je da je inicijativom također predviđeno da treba ograničiti vrijeme za koje poslodavac plaća naknadu za privremenu spriječenosti za rad zbog profesionalnog oboljenja ili povrede na radu, kao i da troškove liječenja zbog povrede na radu ne treba da snosi poslodavac ukoliko nije krivica na njemu, prenosi Fena.\nSekretar Ministarstva zdravlja FBiH Snježana Bodnaruk istakla je da će ti zahtjevi biti razmotreni, ali je upozorila da je iz izvještaja nadležnih inspekcija evidentno da se dešavaju brojne povrede na radu a da se prijavljuju samo one sa smtrnim ishodom i da većina poslodavaca ne poštuje propisane mjere zaštite na radu.Predsjednik Saveza samostalnih sindikata BiH Ismet Bajramović potcrtao je da je sindikat protiv izmjena predviđenih inicijativom poslodavaca.


Održan početni događaj u okviru prve ,,Akademije novinarstva“ - Beogradska otvorena škola\nOdržan početni događaj u okviru prve ,,Akademije novinarstva“\nSlobodni i nezavisni mediji predstavljaju jedan od značajnih izazova i prepreka za razvoj stabilne demokratije u Republici Srbiji. Ograničen pristup proverenim i pouzdanim informacijama kroz medije umnogome utiče na formiranje individualnog mišljenja građana i njihovo smanjeno uključivanje u procese donošenja odluka. Na posebno zabrinjavajuću situaciju u ovoj oblasti ukazuje i izveštaj Freedom house-a iz 2020.godine u kome je Republika Srbija ocenjena kao delimično slobodna zemlja sa hibridnim režimom zbog opadanja standarda u upravljanju, pravosuđu, izbornim procesima i medijima.\nJedni od najznačajnijih problema sa kojima se suočavaju novinari i novinarke u Republici Srbiji jesu pogoršanje okruženja koje podstiče na pluralizam i nezavisnost medijskog okruženja i nepostojanje mogućnosti za unapređenje kvaliteta i standarda istraživačkog novinarstva. Takođe, u ovom sektoru posebnu poziciju imaju mladi koji u skladu opštom tendencijom smanjenog uključivanja u donošenje odluka poseduju dodatne izazove za bavljenje novinarstvom i nezavisnim izveštavanjem.\nShodno tome, projekat Mladi i mediji za demokratski razvoj kroz realizovanje Akademije novinarstva ima cilj da kroz edukaciju podigne kapacitet mladih novinara i novinarki u oblasti obezbeđenja kvaliteta i standarda u istraživačkom novinarstvu, medijske informacione pismenosti i borbe protiv lažnih vrednosti u Republici Srbiji.\nU okviru Akademije novinarstva u periodu od 31. marta do 2.aprila održan je trodnevni početni događaj u Zrenjaninu. Petnaest mladih novinara i novinarki do 35 godina imalo je priliku da stekne nova znanja i veštine u oblastima kao što su storiteling, tehnike intervjua, mobilno novinarstvo, istraživanje osoba/kompanija, pretraga registra i baza podataka itd. Interaktivna predavanja i radionice u ovim oblastima su održali Stefan Marković (CINS), Ljubica Gojgić (RTV), Sanja Kljajić (DW) i Dragana Pećo (KRIK).\nU narednih šest nedelja, mladi novinari i novinarke će nastaviti sa pohađanjem predavanja dok će ovaj proces biti praćen mentorskim radom sa predstavnicima i predstavnicama različitih medijskih redakcija. Na kraju samog projekta, kao produkt pohađanja predavanja i mentorskog rad mladi novinari i novinarke će kreirati složene novinarske forme na teme koje su značajne za lokalne zajednice u oblasti razvoja, funkcionisanja demokratije i rada institucija, vladavine prava i ljudskih prava.


Tag / FK Milan / Vesti online\nReprezentativcu Hrvatske je prilikom rutinskog pregleda ustanovljen srčani problem.\nBakajoko godinu dana u Milanu\n"Rosoneri" su dobili veliko pojačanje u veznom redu.\nItalijanski mediji uporno "sele" srpskog vezistu Sergeja Milinković-Savića iz Lacija, pa sada i Milan navodno želi da ponudi fudbalera i novac za Srbina.\nVreme je za veći tim: Promes ide u Kalčo\nHolanđanin iz Spartaka na meti dvojca iz Serije A, ali klub iz Moskve ne planira da ga pusti za manje od 25 miliona evra.\nAndre Silva na pozajmici u Sevilji\nŠpanski prvoligaš treba da plati Milanu pet miliona evra za portugalskog napadača.\nPovratak na mesto uspeha: Maldini ponovo u Milanu\nBonuči iz Milana nazad u Juventus, Iguain iz Juventusa u Milan\nMilan gost Reala na meču za Trofej "Santijaga Bernabeua"\nUtakmica u čast legendarnog predsednika "kraljevskog kluba" (1943-1978) igraće se u Madridu 39. put, a "rosoneri" su protivnik posle 19 godina.\n14:58 >> 15:25\nRajkard se vraća trenerskom poslu\nLegendu holandskog fudbala rado bi videli na klupi tima čiji je dres nekada s uspehom nosio.\nLeonardo novi generalni direktor Milana\nLegendarni brazilski fudbaler Leonardo vratio se u redove Milana, ali na funkciju generalnog direktora.


RTCG - Radio Televizija Crne Gore - Nacionalni javni servis :: Region :: Bugarska bi mogla da blokira evropski put Skoplja\n05. 05. 2020. 22:08 >> 22:10 0\nSPORENJE OKO ISTORIJE\nBugarska bi mogla da blokira evropski put Skoplja\nBugarska vjerovatno neće glasati za početak pristupnih pregovora EU i Sjeverne Makedonije zbog izostanka napretka u radu bilateralne komisije istoričara koji treba da usaglase zajedničku istoriju dvije zemlje, prenosi portal Euraktiv Srbija.\n"Ukoliko mješovita komisija istoričara ne nastavi rad do juna i ako vlasti u Skoplju nastave da falsifikuju istoriju, Bugarska se neće saglasiti da počnu pristupni pregovori sa Sjevernom Makedonijom", izjavio je šef delegacije vladajuće bugarske partije GERB u Evropskom parlamentu Andrej Kovačev u intervjuu za bugarski portal EURACTIV.bg, dodajuči da govori u svoje lično ime.\nBugarska i Sjeverna Makedonija su 2017. potpisale sporazum kojim je formirana komisija sa ciljem da se usaglasi zajednička istorija dvije zemlje.\nIstoričari iz komisije su se dogovorili o srednjovjekovnoj istoriji, ali se još nijesu usaglasili o borbi za oslobođenje od Otomanskog carstva, posebno zbog spora oko nacionalnog identiteta Goce Delčeva.\nDelčev je bio bugarski revolucionar i jedan najistaknutijih lidera Unutrašnje makedonske revolucionarne organizacije (VMRO) koji se borio za nezavisnost Makedonije od Otomanskg carstva početkom 20. veka. I Bugarska i Sjeverna Makedonija ga smatraju svojim nacionalnim herojem.


Evropski gradovi putovanja Boreas Travel, avantura sa najboljim vodičima\nNajpopularnije destinacije i skriveni biseri Evrope\nPutovanje Sankt Peterburg avionom leto – jul 2021\n6 dana / 5 noćenja jul 2021.\nRezervacija za : Putovanje Sankt Peterburg avionom leto – jul 2021\nMoskva i Sankt Peterburg leto – jul\n8 dana / 7 noćenja jul 2021.\nRezervacija za : Moskva i Sankt Peterburg leto – jul\nOdlučili ste se za putovanje? Ali, pre nego što počne da Vas trese, već dobro poznata putnička groznica, morate odabrati pravu i proverenu turističku agenciju, kao i putovanje po Vašoj meri i Vašim finansijskim mogućnostima, jer samo prava turistička agencija sa mnogobrojnim zadovoljnim putnicima može da ulije preko potrebno poverenje. Nakon što „pročešljate“ sve forume, pročitate sve „za“ i „protiv“ komentare imaćete jasniju sliku koju agenciju da izaberete. Tek onda sledi slađi deo – planiranje puta. Nakon naporne radne nedelje uvek prija odlazak na put. Na odmoru možemo da sredimo misli, „napunimo baterije“, i sveži i odmorni krenemo u nove radne pobede. Vikend putovanja su veoma popularna i veoma tražena među putnicima, jer mogu da se upoznaju sa mnogim kulturno-istorijskim važnim događajima, sa jedne strane, ali i da se odmore, sa druge. Tako, ukoliko se odlučite za putovanje sa Vama dragom osobom, svakako, preporuka je odlazak na vikend za dvoje. Za one nešto romantičnije predlažemo neki romantičan vikend ili čak produženi vikend. Putovanja su organizovana tokom cele godine, tako da stalno imamo u programu neku zanimljivu destinaciju. Prolećna putovanja, novogodišnja putovanja, putovanja za 8. mart, putovanja za 1. maj, ili putovanje za vreme nekog od državnih praznika.\nU ponudi je veliki izbor turističkih aranžmana širom Evrope. Putovanja u Češku, Mađarsku, Austriju, Francusku, Hrvatsku, Italiju, Španiju spadaju u najtraženije.\nPovoljna vikend putovanja Evropom\nPutovanja preko naše Agencije su veoma povoljna jer nudimo veliki izbor putovanja u najrazličitije evropske metropole i države. Ukoliko se odlučite za neko od putovanja napravićete pravi izbor jer se u ponudi naše Agencije nalazi širok spektar najrazličitijih ponuda koji odgovaraju svakoj platežnoj moći. Popusti putovanja čine veoma popularnim, a u toj ponudi posebno se ističu jeftina putovanja i mnogobrojne last minute ponude, tako da se sve veći broj ljudi okreće Boreas agenciji i nekom od mnogobrojnih zanimljivih putovanja.


semir efendić | BNN\nTrbuhom za pravima: SDA-ovi načelnici se žale na Vladu KS\n- Izdvojio bih projekt izgradnje Muzeja Ars Aevi koji je u potpunosti zaustavljen. Vidjeli smo da u rebalansu budžeta KS nema nijednog projekta važnog za Grad Sarajevo i jako mi je žao zbog toga. Za Ars Aevi ne tražimo finansijsku podršku, naprotiv imamo obezbijeđena sva sredstva za prvu fazu izrade glavnog projketa, ali zbog pravnih razloga i nemogućnosti da dobijemo saglasnost za izgradnju, taj projekat stoji - dodao je Skaka.\nGlasali ste plaćajte: SDA-ovi funkcioneri Ćesiru dali 1,3 miliona KM poslova\nPredsjednik Općinskog odbora SDA Novi Grad Huso Ćesir vlasnik je firmi Femas i Bosnaplast u Sarajevu. Godinama njegove firme dobijaju poslove od javnih preduzeća i institucija. Žurnal je već ranije pisao o poslovima nabavke plastenika, vrijednim preko 80.000 KM, koje je su firme Huse Ćesira dobile od Općine Novi Grad. Jedina prihvatljiva ponuda za načelnika Općine Novi Grad Semira Efendića bile su ponude firmi u vlasništvu njegovog stranačkog šefa Huse Ćesira.\nNa listama SDA optuženici, ubice, dezerteri i osuđeni kriminalci...\nKome tokom predizborne kampanje, osim slijepim glasačima unaprijed plaćenim iz budžetske kese, Asim Sarajlić može obećati da će pravedno upravljati državnom imovinom kada je on zbog korupcije sjeo na optuženičku klupu iz koje se pokušava izvući izmjenom zakona, po kojem krivično djelo za koje je optužen, prestaje biti krivično djelo, samo zato kako bi on i njegove kolege postali "slobodni ljudi" i nastavili da djeluju u skladu "sa zakonom" koji sami sebi kroje.\nSemir Efendić bit će nosilac liste SDA za Skupštinu KS\nEfendić pripada radikalnom krugu SDA iza kojeg, zapravo, stoji radikalni Hasan Čengić (na crnoj listi SAD-a) kao i četnički špijun Fikret Muslimović koji je, godinama, bio u uskom krugu saradnika Efendića i rukovodstva SDA Novi Grad.\nSkupu su se obratili predsjedavajući Predsjedništva BiH Bakir Izetbegović (SDA), općinski načelnik Semir Efendić (SDA), predsjedavajući općinskog vijeća Novi Grad dr. Rusmir Baljić (SDA) i dobitnik Zlatne plakete odbrane općine Novi Grad Esad Pelko - Brzi (SDA).


Fabrika tekstila : Južne vesti\n09:01, 14. 1. 2021.\nDa firma Makaron čiji je vlasnik iz Turske planira otvaranje pogona u Pirotu u martu i zapošljavaje 300 radnika, najavljuje zamenik gradonačelnika Miloš Colić. Reč je o konfekciji koja proizvodi odeću za poznate marke, a već dugo ima pogone u Velikoj Plani.\n“Autostop” privremeno zatvorio pogone u Leskovcu i Bojniku, “Falke” ne radi od sledeće nedelje\n11:01, 24. 3. 2020.\nIako je trebalo da privremeno zatvore pogon u petak, 27. marta, radnici fabrike za proizvodnju patosnica i presvlaka za auto-sedišta Autostop u Leskovcu i Bojniku na posao ne idu od prošlog petka. Proizvodnja će biti zatvorena do 30. marta, kažu nadležni u ovoj fabrici, a možda i duže, što će zavisiti od situacije vezane za novi virus korona. Pogon će na dve nedelje zatvoriti i nemački Falke , potvrđuju u ovoj fabrici.\n“Geoks” u Vranju neće raditi, pogone privremeno zatvaraju i pojedine fabrike u Leskovcu i Pirotu\n16:10, 23. 3. 2020.\nNakon niškog i prokupačkog Leonija , zbog eventualnog širenja virusa korona, u narednom periodu rad obustavlja i Geoks u Vranju, a od sledeće nedelje neće radti ni Autostop i Džinsi u Leskovcu. Najave gradonačelnika Pirota Vladana Vasića o obustavi rada u Tigru , sada potvrđuju i u fabrici - radnici na posao u Pirotu i Babušnici neće dolaziti do daljeg.\n“Džinsi” u Leskovcu širi proizvodnju i otvara oko 350 novih radnih mesta\n08:20, 6. 12. 2017.\nU renoviranoj zgradi nekadašnje "Sintetike", u toku sledeće godine trebalo bi da krene sa radom proizvodnja farmerica turskog investitora, koji će u Leskovcu, prema rečima gradonačelnika Gorana Cvetanovića, zaposliti oko 350 novih radnika.\n“Olimpias”: Toaleti za radnike ostaju zaključani\n09:49, 13. 9. 2017.\nUprkos tome što su se radnici fabrike “Olimpias” u Nišu žalili da moraju da trpe u slučaju nužde, jer su toaleti zaključani, Federiko Sartor iz ove kompanije zadužen za odnose sa medijima kaže da iz "logističkih razloga" nije moguće da se toaleti odvoje od svlačionice, i da će i ubuduće ostati zaključani, izuzev u vreme pauze.\nRadnici "Benetona" u slučaju nužde moraju prvo da traže ključ od toaleta\n07:51, 10. 8. 2017.\nZaposleni u fabrici "Olimpias" u Nišu, koja radi za italijanski "Beneton", žalile su se na to da ne mogu da koriste toalete kada god imaju potrebu, jer su zaključani pa mogu da idu samo tokom pauze. Iako je i inspekcija zaista zatekla zaključane taolete, poslodavac na ovaj način, objašnjavaju, nije prekršio zakon.


Za „Miholjske susrete leta“ Medveđa od Ministarstva dobila 458.120 dinara - JuGmedia\nMinistarstvo za brigu o selu potpisalo je juče sa lokalnim samoupravama Ugovore na programu dodele bespovratnih sredstava za organizovanje manifestacije “Miholjski susreti sela” u iznosu od 43 miliona dinara, a jedna od opština koja je prošla na ovom javnom pozivu, bila je i opština Medveđa.\nUgovor je potpisao juče u Beogradu sa ministrom Krkobabićem, pomoćnik predsednika opštine Medveđa Nikola Andrejević.\nOpštini Medveđa odobren je iznos od 458.120 dinara za organizovanje manifestacije u selu Gazdare, gde će se okupiti meštani Gazdara i okoline, sa teritorije opštine Medveđa.\nOdržavanje manifestacije je planirano za period od 1. oktobra do 31. decembra.\nManifestacija podrazumeva aktivnosti u kojima učestvuje stanovništvo sela sa teritorije jedne jedinice lokalne samouprave, i to iz oblasti dramskih umetnosti, književnosti, literarnih veština i drugih umetnosti – takmičenja u pevanju, recitaciji, glumi, slikanju, i tako dalje.\nTakođe, mogu se održavati sportska takmičenja, promovisanje očuvanja i unapređenja starih zanata i kulturno-umetničke baštine, izrada umetnina I predmeta domaće radinosti, kao i ostale aktivnosti u kojima stanovnici sela mogu pokazati svoja znanja i veštine i u njima se takmičiti.


pokloni - Ozonpress :: internet portal\nIzreka kaže da se poklonu u zube ne gleda, međutim, kada je reč o venčanjima i poklonima za mladence, možda bi bilo najbolje da se ispune želje tog para na čiju svadbu idete. U krajnjem slučaju, pođite od sebe. Šta biste više voleli da dobijete, set tanjira ili 20 evra? Ovo je...\nParfemi „hugo bos” i „dior” mogu da se kupe za 2.500 dinara, kravate, kožni kaiš i novčanik za po 1.200, a dres FK Real Madrid za 2.500. A gde – pitanje je za Bratislava Gašića. Ove cene proizilaze iz kataloga poklona koje je Ministarstvo odbrane u ime Bratislava Gašića...


Opšti komentar protiv predrasuda - Bojan Gavrilović - Peščanik\nKomitet za prava osoba sa invaliditetom je 11. aprila 2014. objavio svoj Opšti komentar br. 1 člana 12 Konvencije UN-a o pravima osoba s invaliditetom koji jemči pravo na jednako priznavanje pred zakonom. Ovaj tekst se oslanja na moj prethodni tekst i nastojaće da objasni značenje ovog komentara i njegov uticaj na obaveze država ugovornica u pogledu položaja osoba sa invaliditetom.\nU onome što sledi prvo će se objasniti šta su ugovorna tela za nadzor ljudskih prava i njihovi opšti komentari i kakvo dejstvo proizvode. Zatim će se sažeto objasniti značaj najvažnijih delova Opšteg komentara. Ipak, na početku, radi lakšeg razumevanja, potrebno je vratiti se jedan ili dva koraka unazad i razmotriti formulisanje, usvajanje i ratifikovanje međunarodnih ugovora o ljudskim pravima i konačno, kako njihova primena izgleda u stvarnosti.\nMere opreza koje koje države preduzimaju pre ratifikacije međunarodnog ugovora o ljudskim pravima\nIako se države dobrovoljno obavezuju da unaprede poštovanje ljudskih prava kroz kreiranje i ratifikaciju međunarodnih ugovora o ljudskim pravima, one ozbiljnije među njima ulažu značajne napore da ugovor bude formulisan, tj. skrojen tako da njegova primena bude što je moguće manje problematična za datu državu. Tako se pažnja pridaje detaljima, na primer da li će stajati država će obezbediti poštovanje prava na… ili preduzeti mere koje imaju za cilj poštovanje prava… dakle, đavo je u detaljima.\nUkoliko neki zahtev pojedine države ne bude usvojen, moguće je pribeći drugoj strategiji – stavljanju odgovarajuće rezerve na određenu odredbu bilo tako što država navodi da nije obavezna da je primenjuje, ili tako što određuje konkretno značenje te odredbe, čime stavlja do znanja da nije obavezana eventualnim drugačijim značenjem. Treba reći i da je rezervu na pojedine odredbe uvek moguće povući.\nU ovom slučaju, države mogu iskoristiti period važenja rezerve da usklade svoje propise i praksu sa zahtevima sporne odredbe. Naravno, sve ima svoje granice, pa se rezerve koje obesmišljavaju ili onemogućavaju primenu celokupnog ili značajnog dela ugovora smatraju nevažećim. Tako nije dozvoljeno rezervom ograničiti primenu odredbi koje jemče tzv. neprikosnovena prava, na primer zabranu ropstva.\nKao primer nedozvoljene rezerve može poslužiti slučaj Salvadora koji je upravo na Konvenciju o pravima osoba sa invaliditetom stavio rezervu, koja predviđa da se sve odredbe ove konvencije koje nisu u skladu sa salvadorskim ustavom smatraju nevažećim. Naravno ovo je prouzrokovalo reakciju drugih država, koje su naglasile da je ovakvo ograničenje dejstva Konvencije neprihvatljivo.\nDalje, države imaju mogućnost da pod određenim okolnostima ograniče uživanje prava koja nisu apsolutna, na primer sloboda izražavanja, veroispovesti itd, ukoliko time štite određene legitimne interese, kao što su na primer zaštita javnog reda i mira, prava drugih ljudi, javnog zdravlja itd. Tako se, na primer, pravo na slobodu izražavanje može ograničiti tabloidnoj štampi koja neosnovano blati pojedine građane, jer time zapravo krši „prava drugih“, to jest njihovo pravo na ugled.\nDalje, države takođe mogu u vanrednom stanju privremeno suspenodavati uživanje određenih prava. Konačno one mogu, slično privremenom stavljanju rezerve na pojedine odredbe, odložiti ratifikaciju celokupnog međunarodnog ugovora, dok ne usklade svoje propise i praksu sa zahtevima i standardima koje on postavlja. Na primer Irska još uvek nije ratifikovala Konvenciju o pravima osoba s invaliditetom, jer smatra da prethodno treba da usvoji određene zakone i promeni praksu kako bi oni bili u skladu sa zahtevima Konvencije.\nOvo su dakle, legitimine mere koje država može da preduzme kako bi se zaštitila od utvrđivanja svoje odgovornosti pred međunarodnim telima zbog kršenja pojedinih prava zajemčenih međunarodnim ugovorima.\nKomiteti za nadziranje poštovanja prava predviđenih međunarodnim ugovorima\nVećina ugovora o ljudskim pravima predviđa osnivanje posebnih tela-komiteta1 koji se bave nadzorom nad sprovođenjem prava sadržanih u međunarodnom ugovoru u državama ugovornicma. Članovi komiteta se biraju u ličnom svojstvu i ne zastupaju interese država čiji su državljani. Nadzor nad poštovanjem zajemčenih prava komiteti obavljaju razmatranjem periodičnih izveštaja, odlučivanjem po predstavkama građana i objavljivanjem opštih komentara pojedinih ljudskih prava ili drugih odredbi predmetnih međunarodnih ugovora.\nMeđunarodne konvencije, kao i zakoni u unutrašnjem pravnom poretku, sadrže pravila koja su namerno uopšteno formulisana kako bi se mogla primeniti na neograničeni broj pojedinačnih slučajeva. Problem, sličan onima koji se javljaju u nacionalnim pravnim sistemima, nastaje prilikom nesporazuma po pitanju tačnog domašaja i značenja pojedinih odredbi ili prava.\nTačnije, jedna strana, najčešće država, nastoji da tumači odredbe restriktivno, kako ne bi bila proglašena odgovornom zbog kršenja prava benficijara, tj. ljudi čija prava ugovor štiti, (na primer deca, osobe sa invaliditetom, žene ili svi ljudi), i bila prinuđena da odredi finansijska sredstva, kako bi situaciju u zemlji uskladila sa zahtevima međunarodnog ugovora u pitanju.\nDruga strana, pojedinci koji se obraćaju međunarodnim telima ili organizacije civilnog društva, nastoje da obezbede da se zajemčena prava poštuju i u stvarnosti unapredi položaj beneficijara (na primer da osobe s invaliditetom budu zaista ravnopravne s drugima, da žene budu zaštićene od nasilja u porodici itd).\nOpšti komentari, iako nemaju formalnu pravnu snagu, predstavljaju autoritativno tumačenje pojedinih odredbi. Njihova važnost leži upravo u tome da određivanjem konkretnog značenja opštih pravnih pravila predupređuju ili razrešavaju sporna pitanja ili nesporazume koji mogu nastati ili su nastali u praksi. Takođe, oni služe tome da naznače šta tačno države treba da preduzmu kako ne bi trošile vreme i sredstva na razvijanje, usvajanje i primenu propisa koji nisu u skladu sa njihovim međunarodnim obavezama.\nKonačno, međunarodni sudovi, kao što je Evropski sud za ljudska prava, u principu, donose pravno obavezujuće odluke uzimajući u obzir stavove komiteta koji su specijalizovani za pojedine uže oblasti (na primer zabrana zlostavljanja ili prava dece).\nOpšti komentar člana 12: Jednako priznavanje pred zakonom\nOpšti komentar Komiteta treba da razreši nedoumice i odredi tačan opseg i praktične posledice prava na jednako priznavanje pred zakonom, koje čini srž novog pristupa invaliditetu sadržanog u Konvenciji. Ovaj novi pristup koji se u javnom diskursu od strane struke (pre)često označava kao promena paradigme,2 u širem smislu znači da Konvencija odbacuje dosadašnji i opšteprihvaćeni odnos prema invaliditetu koji se dobrim delom zasnivao na paternalizmu i sažaljenju, te prihvata i promoviše onaj koji ljude sa invaliditetom prihvata kao jednake i pomaže im da tu jednakost u praksi i ostvare. Ipak, praktične posledice ove promene su dobrim delom ostale nejasne.\nSam član 12 stav 2. Konvencije glasi: Države strane ugovornice priznaju da osobe sa invaliditetom ostvaruju svoj pravni kapacitet ravnopravno sa drugima u svim aspektima života. Ovoj zabuni su doprinele i pojedine države ugovornice3 koje su stavljanjem rezerve na član 12 Konvencije koji jemči jednakost pred zakonom zadržale pravo da koriste zamensko donošenje odluka. Sam Komitet u Opštem komentaru navodi da postoji opšti nesporazum o tačnom obimu obaveza država ugovornica po članu 12 Konvencije.\nNeka od pitanja koja su postavljana su: Da li član 12 neizostavno zahteva od država da u potpunosti ukinu lišenja poslovne sposobnosti i zamensko odlučivanje? Da li je za poštovanje Konvencije dovoljno, imajući u vidu veliki raspon u smetnjama ljudi sa invaliditetom (od onih kojima je potrebna minimalna podrška za samostalan život do onih koji nisu u stanju da komuniciraju i imaju velike teškoće u obavljaju svakodnevnih aktivnosti), u načelu ukinuti ovaj institut, ali dopustiti izuzetke za osobe sa teškim psihosocijalnim ili intelektualnim smetnjama, kada je to zaista neophodno i uz adekvatne mehanizme zaštite?\nPojedine države su putem pomenutih rezervi, nadajmo se privremeno, osigurale mogućnost da nastave sa ograničenom primenom zamenskog odlučivanja. Za sve ostale, Opšti komentar je stavio tačku na spekulacije i nagađanja šta poštovanje člana 12 zapravo zahteva.\nPotpuno ukidanje lišenja poslovne sposobnosti i zamenskog odlučivanja\nČlan 12 Konvencije, koji jemči jednakost pred zakonom ravnopravno sa drugima, prema komentaru, zahteva potpuno ukidanje insituta lišenja poslovne sposobnosti i njegovu zamenu mehanizmima koji se zasnivaju na pružanju podrške pri donošenju odluka.\nDošlo je do opšteg propusta da se razume da model invaliditeta zasnovan na ljudskim pravima podrazumeva zamenu paradigme zamenskog odlučivanja onom koja se bazira na odlučivanju uz podršku. (para 3)\nPoslovna sposobnost je univerzalno svojstvo urođeno svim ljudima na osnovu toga što su ljudi i mora se priznati i ljudima sa invaliditetom, ravnopravno sa drugima. (stav 8)\nObaveza država ugovornica da zameni režime zamenskog odlučivanja odlučivanjem uz podršku zahteva kako ukidanje režima zamenskog odlučivanja, tako i razvijanje alternativnog odlučivanja uz podršku. Razvijanje sistema odlučivanja uz podršku istovremeno sa nastavkom korišćenja zamenskog odlučivanja nije dovoljno za poštovanje člana 12. Konvencije.“(stav 24)\nPrema tome, podršku u donošenju odluka je neophodno pružiti svim osobama sa invaliditetom. Ovde treba imati u vidu da u slučajevima ljudi sa težim smetnjama, lišenje poslovne sposobnosti zapravo ne pomaže samoj osobi, već verovatno olakšava posao državnim službenicima time što ih oslobađa obaveze da makar pokušaju da uspostave komunikaciju i saznaju njihovu volju.\nRavnopravnost pred zakonom deluje u svim oblastima života\nJednakost pred zakonom ravnopravno sa drugima zahteva omogućavanje uživanja svih prava ljudima sa invaliditetom, uz moguća ograničenja koja važe za sve druge. Zabrana diskriminacije izričito je predviđena u članu 5 Konvencije.Tako je, na primer, moguće osobi s invaliditetom ograničiti pravo na slobodu određivanjem pritvora na osnovu određenih zakonom propisanih osnova (na primer opasnost od dovršenja krivičnog dela, bekstva itd), ali je nije moguće smestiti u institutuciju na osnovu saglasnosti staratelja i time faktički osuditi na doživotnu robiju.\nKomitet prepoznaje da se poslovna sposobnost pod određenim okolnostima može ograničiti, ali na osnovama jednakim za sve ljude: Država je u mogućnosti da ograniči poslovnu sposobnost osobe na osnovu određenih okolnosti, kao što su bankrotstvo ili osuda za krivično delo. Međutim, pravo na jednako priznavanje pred zakonom i sloboda od diskriminacije zahteva da, kada država oduzima poslovnu sposobnost, to mora biti na jednakim osnovama za sve osobe. Oduzimanje poslovne sposobnosti ne sme biti zasnovano na ličnim osobinama kao što su pol, rasa ili invaliditet, ili da kao svrhu ili dejstvo ima drugačiji tretman ovakvih osoba. (stav 28)\nPoslovna, pravna i mentalna sposobnost\nKomentar je objasnio razliku između onoga što se u srpskom pravu, ali i mnogim drugim, označava kao pravna sposobnost, to jest pravo da se bude nosilac prava i obaveza – i poslovna sposobnost, to jest pravo da se izjavama volje stiču prava i obaveze. Komitet je takođe naglasio da je mentalna sposobnost zapravo veština donošenja odluka, koju ne treba izjednačavati sa prepoznavanjem volje jednog lica kao pravno relevantne, tj. poslovnom sposobnošću.\nPosebno je važan sledeći pasus:\nU većini izveštaja država ugovornica koje je Komitet do sada razmatrao, pojmovi mentalne i poslovne sposobnosti bili su na takav način isprepletani da, ako se smatra da osoba ima umanjenu sposobnost odlučivanja, često usled kognitivnih ili psihosocijalnih smetnji, njegova ili njena poslovna sposobnost da donese određenu odluku biva zbog toga ukinuta. Ova odluka donosi se jednostavno na osnovu dijagnoze oštećenja… ili ukoliko osoba donosi odluku za koju se smatra da ima negativne posledice… ili ukoliko se njene veštine odlučivanja smatraju manjkavima … Član 12 ne dozvoljava takvo diskriminatorno lišavanje poslovne sposobnosti, već zahteva pružanje podrške u ostvarivanju poslovne sposobnosti. (stav 13)\nOdbacivanje odlučivanja u najboljem interesu\nKomentar ističe da ‘najbolje tumačenje volje i sklonosti’ mora zameniti utvrđivanje volje zasnovano na ‘najboljim interesima’. Ovim se naglašava neophodnost uspostavljanja komunikacije sa osobama s invaliditetom kako bi se utvrdilo šta oni zapravo žele. Čak i kada volju nije moguće odrediti zato što je osoba u besvesnom stanju, neophodno je odrediti šta bi taj čovek zapravo želeo, a ne šta neko drugi misli da je u njegovom najboljem interesu. (stav 18bis)\nKomentar u pogledu prava osobe naglašava ono što se za osobe bez invaliditeta podrazumeva i što je zapravo deo naše ljudskosti, naime da svako ima pravo na grešku. U tom smislu se navodi da se pogrešna odluka ne sme koristiti kao dokaz nesposobnosti donošenja odluka i sasvim jasno ističe da svako, pa i osobe sa smetnjama, imaju pravo na grešku. (stav 18)\nUopšteno gledano, Opšti komentar potvrđuje da član 12 i celokupnu Konvenciju treba tumačiti tako da omogući što je moguće viši stepen autonomije osobama s invaliditetom. Njihova volja, sklonosti i želje treba da budu u centru pažnje i zapravo oni ne moraju koristiti podršku u donošenju odluka, ako to ne žele (vidi na primer stav 17 i 25).\nKomitet naglašava neophodnost omogućavanja opcija planiranja unapred osobama s invaliditetom. Ovo je naročito važno za osobe sa progresivnim oboljenjima koje žele da osiguraju da će njihova volja biti poštovana i u trenutku kada više ne budu bili u stanju da je saopšte. U tom smislu, Komitet je istakao da: Sve osobe sa invaliditetom imaju pravo da planiraju unapred i treba im omogućiti da to čine ravnopravno sa drugima. (stav 15)\nPrimena bez odlaganja\nJoš jedno važno pitanje je kakvo dejstvo ima član 12. Ovde treba pomenuti da, uopšteno govoreći, pojedina ljudska prava, pre svega građanska i politička, imaju neposredno dejstvo, tj. državi se ne ostavlja vreme da ih postepeno uvodi već njihovo uživanje mora omogućiti odmah po stupanju ugovora na snagu. Na primer, pravo na život ili sloboda veroispovesti spada u takva prava, dok druga prava, pre svega ekonomska i socijalna, podležu tzv. postepenoj realizaciji.\nNa primer, siromašna država nije u stanju da svojim građanima obezbedi kvalitetnu zdravstvenu zaštitu ili čak pristup pijaćoj vodi te se zato obavezuje da obezbedi onoliki nivo ovakvih prava koliko ima sredstava, s tim što povećanje stepena ekonomskog razvoja i samim tim prihoda u budžetu treba da vodi povećanju kvaliteta usluga.\nKakva je priroda prava na jednako priznavanje pred zakonom? Uprkos tome što implementacija člana 12 svakako iziskuje određena materijalna sredstva, Komitet je jasno stavio do znanja da ovo pravo ne spada u grupu onih koja se postepeno ostvaruju te da je neophodno omogućiti njegovo uživanje istog trenutka kada konvencija stupi na snagu u odnosu na tu državu:\nRazvijanje sistema odlučivanja uz podršku, istovremeno sa nastavkom korišćenja zamenskog odlučivanja, nije dovoljno za poštovanje člana 12. Konvencije. (stav 24)\nNeprikosnovenost i nemogućnost odstupanja\nPravo na jednako priznavanje pred zakonom je apsolutno pravo koje nije moguće privremeno suspendovati ili ograničiti:\nKomitet navodi da ne postoje okolnosti dopuštene međunarodnim pravom o ljudskim pravima u kojima bi osoba mogla biti lišena prava na to da bude pred zakonom priznata kao osoba, ili u kojima bi joj to pravo moglo biti ograničeno. (stav 5)\nNa primer, Komitet za ljudska prava osnovan je Paktom o građanskim i političkim pravima, Komitet protiv mučenja nadzire poštovanje Konvencije protiv mučenja i drugih surovih, neljudskih ili ponižavajućih kazni ili postupaka, a nadzor nad primenom Konvencije o pravim deteta obavlja se kroz rad Komiteta za prava deteta itd.\nPromena paradigme je doslovni prevod engleskog originala paradgme shift koji označava: fundamentalnu promenu u pristupu, ili pretpostavkama (a fundamental change in approach or underlying assumptions – Oxford dictionary), ili vreme kada se uobičajen i prihvaćen način rada ili razmišljanja o nečemu sasvim promeni (a time when the usual and accepted way of doing or thinking about something changes completely – Cambridge dictionary).\nKanada, Egipat, Estonija, Gruzija, Kuvajt, Norveška, Poljska, Singapur, Sirija i Venecuela.


Svetski dan zdravlja, epidemija dijabetesa - Ozonpress :: internet portal\nTag: šećerna bolest, Svetski dan zdravlja\nDanas se obeležava Svetski dan zdravlja, a ove godine on je posvećen šećernoj bolesti.\nKako bi svoje sugrađane podstakao da čuvaju svoje zdravlje, Zavod za javno zdravlje, patronažna služba Doma zdravlja i Udruženje penzionera, organizovali su danas merenje šećera u krvi i merenje pritiska, a zainteresovani penzioneri dobili su stručne savete i odgovarajući promotivni materijal.\nŠećerna bolest se nezaustavljivo širi i mora se više raditi na prevenciji, poručio je i potpredednik Saveza društava dijabetičara Srbije dr Vlade Veličković. Prema podacima Zavoda za javno zdravlje, samo u Čačku više od 4.000 ljudi ima dijabetes, dok je broj obolelih u okrugu prešao cifru od 10.000.\n– Dijabetes preti da bude jedan od najvećih zdravstvenih problema u narednom periodu. Samo u Čačku dijabetes ima preko 4.000 osoba, a u Moravičkom okrugu preko 10.000. Srbija ima preko 700.000 obolelih od dijabeta, ali oko 40 odsto osoba ne zna da ima dijabet. Dijabet postaje svetski problem jer su prevaziđena sva očekivanja koliki će biti trend porasta. Preko 300 miliona u svetu danas ima dijabetes, a smatra se da će za 20 godina biti preko 450 miliona obolelih. Veliki porast dijabeta je u zemljama u razvoju, upozorio je dr Veličković.\nPrema njegovim rečima, glavni cilj zdravstvene struke je prevencija, rano otkrivanje i kvalitetno lečenje osoba koje imaju dijabetes.\n– Prevencija će se raditi preko ovakvih akcija, medija, savetovališta a sve sa ciljem da bi se promovisali zdravi stilovi življenja, o smanjenju unosa slatkih pića, povećanju fizičke aktivnosti i rano otkrivanje jer dijabetes sa sobom nosi brojne komplikacije na drugim krvnim sudovima, očima…Veliki je zadatak pred nama da se izborimo sa dijabetom, poručio je dr Veličković.\nLekari savetuju da svaka osoba koja ima preko 50 godina uradi skrining na dijabetes kao i osobe koje imaju nekoga u familiji da ima dijabetes.\n– Tema Svetskog dana zdravlja ove godine je Pobedimo dijabet, jer ova bolest poprima epidemijski karakter. Na nivou primarne prevencije moramo da kod osoba starijih od 35 godina redovno procenjujemo rizik za pojavu šećerne bolesti i da na taj način pokušamo da smanjimo broj obolelih od ove bolesti. Trenutno u Srbiji svaki osmi stanovnik ima dijabetes, a procenjuje se da će do 2040. godine dijabet imati svaki peti stanovnik, upozorila je dr Danijela Parezanović iz Zavoda za javno zdravlje, koja je najavila da će se u narednom periodu održati predavanja i u osnovnim školama kako bi se deca na vreme upoznala sa ovom bolešću i uticalo da na vreme razviju zdrave stilove života.


Longines Twenty-Four Hours, novi hronograf sat švajcarske kompanije\nLongines Twenty-Four Hours hronograf krasi veoma zanimljiva funkcija koja se ne viđa često kod satova ovog tipa. Naime, funkcijama štoperice, za razliku od klasičnih hronograf satova, upravlja se pomoću tastera koji je integrisan u krunicu sata što znači da se štoperica na satu pokreće, zaustavlja i resetuje samo pomoću tog jednog tastera.\nNovi pilotski hronograf Longines kompanije sa 24-časovnim prikazom vremena radiće se u dve verzije, sa crnim i brojčanikom srebrne boje. Mehaničko srce sata koje se krije iza brojčanika a unutar masivnog kućišta prečnika 47.5mm čini samonavijajući satni mehanizam, kalibar L789.2 koji poseduje autonomiju rada od 54 časa, Ovaj satni mehanizam za potrebe Longines kompanije eksluzivno izrađuje švajcarski proizvođač satnih mehanizama ETA.\nLongines Twenty-Four Hours Single Push-Piece dolazi uparen sa crnim ili braon kaišem izrađenim od kože aligatora a sat će moći da se kupi kod ovlašćenih distributera po ceni od 4,800 američkih dolara.


Srbiji rast od 7 posto, vući će i investicije: UniKredit objavio prognozu - Biznis Telegraf.rs\n02/07/21 | 12:18\nSrbiji rast od 7 posto, vući će i investicije: UniKredit objavio prognozu\nInvesticije će, ističe italijanska banka, biti glavni pokretač rasta\nItalijanska bankarska grupa UniKredit (UniCredit) povećala je prognozu rasta Srbije na 7 procenata za 2021. godinu sa ranije predviđanih 4,2 posto, u svom novom izveštaju o ekonomskim izgledima za Centralnu i Istočnu Evropu i Zapadni Balkan.\nZa 2022. godinu, UniKredit procenjuje da će rast Srbije iznositi 4,5 procenata. U izveštaju se navodi da će neki od pokretača rasta naše zemlje biti potrošnja i investicije.\nJačanje potrošnje će, prema UniKreditu, biti podržano povećanjem plata i penzija; dosadašnjim ograničenim rastom nezaposlenosti, novim merama podrške za zaposlene, i porastom potražnje domaćinstava, koja je bila prigušena tokom pandemije, jer će domaćinstva verovatno manje štedeti.\nDodaje se da Vlada Srbija planira da poveća plate u javnom sektoru za 6,5 posto, penzije za 5,9 procenata i minimalnu zaradu za 6,6 odsto, što će ojačati prihode domaćinstava. U dokumentu se procenjuje da bi veći stvarni prinosi, u odnosu na većinu zemalja u regionu, kao i stabilnost srpske valute, mogli da podrže investiranje u državne obveznice Republike Srbije.\nInvesticije će, ističe italijanska banka, biti glavni pokretač rasta.\nU tom konktestu se napominje da, prema budžetu za 2021. godinu, Vlada Srbije planira da uloži 430 milijardi dinara, ili 7,5 posto BDP-a, uglavnom u infrastrukturne projekte, što je porast od 45 procenata u odnosu na 2020. godinu. Dodaje se da bi to moglo da doprinese porastu BDP-a za preko dva poena.\nInvesticije veoma važne\nPrivatne investicije će takođe doprineti rastu, vođene oporavkom izvoza i jačanjem poverenja u drugom delu godine, niskim kamatnim stopama i kroz dve nove garantne šeme, ocenjuje UniKredit.\nU izveštaju se navodi da će i neto izvoz dati pozitivan doprinos rastu BDP-a. Takođe se konstatuje da je u junu odobren novi dvogodišnji savetodavni aranžman MMF-a.\n- To je novi instrument za koordinaciju politike i samim tim bez finansiranja; umesto toga, fokusira se na strukturne reforme i učvršćiivanje okvira fiskalne politike - objašnjava se u dokumentu i ocenjuje da taj sporazum jača posvećenost Srbije reformama i makrofinansijsku stabilnost zemlje, što će, kako se ocenjuje, strani investitori pozdraviti.\nPored toga, kako se napominje, taj sporazum bi mogao da obezbedi brz pristup finansiranju MMF-a ako to Srbiji bude potrebno.\nKada je reč o privrednom rastu u 2022. godini, UniKredit očekuje da će on iznositi 4,5 posto i da će biti podržan domaćom potražnjom i daljim oporavkom glavnih srpskih trgovinskih partnera. Ova banka, takođe, procenjuje da će bi budžetski deficit iduće godine mogao da se smanji na 3,0 posto BDP-a, što bi rezultiralo i padom udela državnog duga u BDP-u, koji je već blago opao.\nEkonomije Centralne i Istočne Evrope zabeležiće ove godine rast od oko 5,0 odsto, a u 2022. godini od 4,5 posto, nakon prošlogodišnjeg pada od 4,1 procenat, a sličan tempo rasta se očekuje i na Zapadnom Balkanu, vođen uglavnom Srbijom, najvećom ekonomijom u regionu, navodi se u izveštaju.\nEkonomiije Mađarske, Poljske, Rumunije i Srbije vraćaju se na predpandemijski nivo rasta već 2021. godine, dok će ostale zemlje dostići prethodni nivo tek u 2022, zaključuje UniKredit banka.\nNeverovatne scene posle El Klasika: Laso i Šaras u žestokoj svađi, nisu hteli da se rukuju


U BiH sve veća prevalenca hronične bolesti bubrega\nBiH je suočena sa sve većom prevalencom hronične bolesti bubrega, statistički podaci su alarmantni jer je skoro svaka deseta osoba pogođena nekim stepenom oštećenja bubrega, poručeno je danas u Sarajevu tokom kursa kontinuirane medicinske edukacije (ERA – EDTA CME), koji je organizovalo Udruženje ljekara za nefrologiju, dijalizu i transplantaciju bubrega (UNDT) u BiH.\nKako je rečeno, prema američkim i evropskim renarnim registrima, BiH je na samom dnu ljestvice po broju obavljenih transplantacija bubrega.\nDijalizni centri preopterećeni su zbog velikog broja pacijenata – registrovano je oko 2.600 korisnika dijalize, a njih 720 kandidati su za kadaveričnu transplantaciju bubrega.\nU registru UNDT u BiH je 180 pacijenata sa transplantiranim bubregom, a u tri transplantaciona centra u Sarajevu, Tuzli i Banjaluci u poslijeratnom periodu urađene su 23 kadaverične transplantacije bubrega i jetre.\n“Stručnjake imamo, ali nemamo donore i uvezan sistem”, upozorila je predsjednica UNDT-a i šefica Klinike za hemodijalizu Kliničkog centra Univerziteta u Sarajevu (KCUS) Halima Resić.\nPrema njenim riječima, nefrološka struka u BiH ima izuzetno dobru međunarodnu saradnju.\n“Dokaz tome je i ovaj kurs iz oblasti transplantacije, na kojem su se okupili zaista eminentni i najpoznatiji eksperti iz te oblasti. Nadam se da će transplantacija u BiH zaživjeti”, rekla je Resić na konferenciji za novinare, organizovanoj u pauzi kursa.\nZamjenica ministra zdravlja Hrvatske i glavna koordinatorica za transplantaciju za jugoistočnu Evropu Mirela Bušić smatra kako upravo ovakvi skupovi mogu polučiti dobre rezultate za benefit pacijenata.\n“Hrvatska je u posljednje vrijeme napravila značajan iskorak u tom transplantacijskom programu i mi u uskoj saradnji i sa zdravstvenim djelatnicima i ministarstvima zdravlja nastojimo raznim oblicima edukacije podijeliti i razviti ono za što smatramo da može biti od zajedničke koristi”, rekla je Bušić.\nKako je navela, veoma je važno prepoznavanje mogućih darivatelja organa u bolnici, bez čega nema transplantacijskog programa.\nDoktor Univerzitetsko-kliničkog centra (UKC) Tuzla Senaid Trnačević ocijenio je da transplantacija u BiH ima svoju budućnost i da mora zaživjeti.\n“Danas sam vidio nove protokole koji definitivno zaživljavaju u našim transplantacionim centrima. Na sastanku UNDT u BiH te protokole ćemo apsolvirati i usvojiti, tako da će oni biti primjenjivi”, rekao je Trnačević.\nI on je ocijenio kako u BiH ima dovoljno kadra i opreme, ali je potrebno da se mediji malo više angažuju na razvijanju svijesti kod građana o važnosti darivanja organa.\n“Nažalost, organi i dalje idu u zemlju u BiH i apsolutno moramo poraditi na tom problemu – na segmentu razgovora i pripreme stanovništva, kao i davanja saglasnosti rodbine. Postoje ti unaprijed potpisani pristanci, ali od 10 razgovora u posljednjih osam mjeseci nismo dobili nijedan pristanak”, dodao je Trnačević.\nPomoćnik federalnog ministra za međunarodnu saradnju i koordinaciju razvoja strategija Goran Čerkez rekao je da je za Federalno ministarstvo zdravstva u ovoj godini jedan od prioriteta uspostava sistema transplantacije u Federaciji BiH.\n“U posljednja tri-četiri mjeseca, mi smo uspjeli kompletirati najveći dio aktivnosti i možemo reći, kada je u pitanju legislativa, da su otklonjene sve moguće prepreke za uspješnu transplantaciju organa u BiH”, dodao je Čerkez.\nOvo ministarstvo, kako je naveo, u posljednja tri mjeseca pripremilo je više od 15 pravilnika i svi oni se primjenjuju.\n“U svim bolnicama imenovani su koordinatori koji bi trebali da se bave programom transplantacije. Uskoro očekujemo i uspostavljanje softverskog rješenja i informacionog sistema. Preostaje nam bolja komunikacija sa javnošću. Očekujemo pomoć od medija i da stanovništvo shvati važnost uloge doniranja organa”, kazao je Čerkez.\nKurs “Novosti u transplantaciji bubrega za poboljšanje programa u zemljama u razvoju” ERA/EDTA – CME najznačajniji je evropski kurs iz transplantacije bubrega ove godine.\nUz podršku Evropske asocijacije za nefrologiju, dijalizu i transplantaciju bubrega (ERA-EDTA) i Svjetskog udruženja nefrologa (ISN), u Sarajevu su se okupili stručnjaci iz ove oblasti, uključujući voditelje svih transplatacionih centara.\nSvrha je da se sagledaju mogućnosti poboljšanja transplantacije u zemljama Balkana.\nPoseban dio kursa biće promocija “Transplantacije i donacije parova”, koju će prezentirati predsjednik Svjetskog transplantacionog Komiteta Francis Delmonaco.\nSvjetski dan bubrega obilježen je 13. marta u više od 150 zemalja, a u okviru tih aktivnosti UNDT BiH je, u saradnji sa Donorskom mrežom BiH, 15.marta u Sarajevu organizovao podjelu promotivnog materijala, te je tom prilikom oko 200 građana potpisalo donorske kartice.


03/09/2020 - Dnevnik Juga\nPočetna / 2020 / септембар / 03\nDnevna arhiva: 03/09/2020\nPočelo snimanje filma o „Srpskom Mančesteru“ (foto/video)\nAdministrator 03/09/2020\tDOGAĐAJI, DRUŠTVO, KULTURA, Leskovac, Zanimljivosti 0\nU krugu neladašnjeg tekstilnog giganta fabrike „Zele Veljković“ danas je zvanično počelo snimanje filma i seriju o „Srpskom Mančesteru“. Film i serija koju građani ovog dela Srbije s nestrpljenjem očekuju snima se uz finansijsku podršku Ministarstva kulture i Grada Leskovca. Glumci u glavnim i sporednim ulogama, mnoštvo statista u kostimima …\nU Srbiji 95 novoobolelih, preminule još 2 osobe – U leskovačkoj Covid bolnici 7 pacijenata\nSrdjan Stamenkovic 03/09/2020\tDRUŠTVO, Korona Virus, Leskovac 0\nU poslednja 24 časa u Srbiji su od posledica infekcije Korona virusom preminule još 2 osobe. Covid 19 je do sada u Srbiji odneo 718 ljudskih života. U prethodna 24 časa stigli su rezultati 8.432 uzorka, i potvrđeno 95 novih slučajeva Korona virusa. Od početka epidemije zaraženo je 31.676 osoba. …\nKošarkaši Zdravlja deklasirali Actavis Akademiju u prijateljskoj utakmici\nDnevnik Juga 03/09/2020\tLeskovac, SPORT 0\nKošarkaši Zdravlja savladali su Actavis Akademiju u prijateljskoj utakmici rezultatom 80:43 u okviru priprema za početak nove sezone. Drugoligaš je odlično otvorio meč i već u prvoj četvrtini stekao 20 poena prednosti. Do kraja je Zdravlje uvećavalo prednost, priliku dalo igračima koji nisu imali mnogo minuta u ranijem periodu, u …\nAdministrator 03/09/2020\tEKONOMIJA, Leskovac 0\nGradonačelnik Leskovca dr Goran Cvetanović obišao je danas sa saradnicima gradilište postrojenja za preradu otpadnih voda pored Južne Morave, nedaleko od Bogojevca. Projekat „Upravljanje otpadnim vodama na teritoriji grada Leskovca“ predstavlja jednu od najznačajnijih investicija u gradu na Veternici. On se sastoji iz tri komponente: izgradnja gradskog kolektora, Linija vode …\nPRVA KLAPA: U Leskovcu počelo snimanje filma „Bilo jednom u Srbiji“ (FOTO PRIČA)\nSrdjan Stamenkovic 03/09/2020\tDOGAĐAJI, DRUŠTVO, Leskovac, Zanimljivosti 1\nU Leskovcu je danas počelo snimanje filma „Bilo jednom u Srbiji“. Radnja filma dešava se u Leskovcu i govori o „Zlatnom dobu Leskovca“, periodu između dva svetska rata kada je Leskovac bio drugi industrijski centar u Srbiji. O starom Leskovcu, ljudima, običajima … Ovaj projekta sufinansiraju Grad Leskovac i Ministarstvo …\nDva nova slučaja Korona virusa u Vlasotincu\nSrdjan Stamenkovic 03/09/2020\tDRUŠTVO, Korona Virus, Leskovac, Vlasotince 0\nPrema zvaničnim podacima Zavoda za javno zdravlje Leskovac, u protekla 24 časa potvrđena su 2 nova slučaja Korona virusa na teritoriji Opštine Vlasotince. Ukupno su stigli rezultati 60 testova, od toga 32 sa teritorije Grada Leskovca. Potvrđena su 2 nova slučaja i to dve zaposlene osobe iz Vlasotinca. Čekaju se …


Osnažujemo devojke kroz fotografiju\nFEMIX će tokom 2018. godine učestvovati u regionalnom projektu Balkan Girl Power.\nKroz neko različitih aktivnosti radićemo tokom druge polovine 2018. godine na međusobnom povezivanju i upoznavanju devojčica i devojaka iz različitih gradova Srbije, kao i sa vršnjakinjama iz regiona i njihovom osnaživanju kroz fotografiju.\nDvadeset devojaka pohađaće besplatnu radionicu fotografije u organizaciji FEMIX-a, a potom imati mentorsku pomoć da u svom gradu napravi radove koji će biti promovisani i izlagani u regionu i na online platformi koja će uskoro biti pokrenuta "Balkan Girl Power" .\nRadionice i mentorstvo fotografkinja, nastale fotografije i izložbe koje će potom biti organizovane pružiće mogućnost devojkama da na ovaj način izraze svoj pogled i stav prema položaju devojčica, devojaka i žena u savremenom društvu, da kroz oko fotoaparata govore o pitanjima koja su im važna i da vizuelnim putem daju svoj komentar.\nU projektu učestvuju organizacije iz Ulcinja, Skoplja, Tirane i Prištine uz podršku Western Balkans fonda. Zahvaljujemo se Social Contract Institutu iz Albanije na pozivu da saznaju više o našem radu i na interesovanju za saradnju u korist devojaka iz Srbije i regiona. Ovo je prvi regionalni projekat u kojem zvanično učestvujemo i to nam je izuzetno drago.\nUskoro više informacija o datumu i mestu radionice i kriterijumima za učešće.\nFotografija je rad Milice Mrvić, namenski snimljena 2013. godine za omot četvrtog izdanja jedine domaće kompilacije ženske muzičke produkcije FEMIKSETA , koju je naš tim izdavao od 2010. do 2015. godine.\n26/11/2019 - Femix u poseti Rijeci!\n13/11/2019 - Otvaranje izložbe LAPAČ u Papergirl galeriji\n15/10/2019 - Održana izložba "LAPAČ" u okviru ACTART projekta u Zagrebu


Filip Moris lansirao IQOS u Srbiji - Bizlife.rs\nFilip Moris lansirao IQOS u Srbiji\n23:55 Beograd, 31/03/2017\nKompanija Filip Moris u Srbiji lansirala je večeras IQOS (ajkos), revolucionarnu inovaciju u načinu konzumiranja duvana, koja predstavlja potencijalno manje štetnu alternativu cigaretama.\nIQOS je elektronski uređaj koji zagreva, a ne sagoreva specijalno dizajnirane patrone pravog duvana. Pri tom procesu zadržava se isti nivo nikotina i pravi ukus duvana, ali se eliminišu neki negativni efekti koji nastaju usled pušenja cigareta, poput dima, pepela, neprijatnih mirisa i što je veoma važno, negativnog uticaja na okolinu.\nIQOS je prvi od 4 potencijalno manje štetna proizvoda na kome kompanija Filip Moris radi već duže od decenije, investirajući više od 3 milijarde dolara u istraživanja i razvoj. Ta istraživanja su dokazala da je nivo štetnih i potencijalno štetnih supstanci u duvanskoj pari koja nastaje korišćenjem IQOS-a do 95 odsto niži nego u dimu cigarete.\nNa svečanom događaju priređenom u Jugoslovenskoj kinoteci povodom lansiranja novog proizvoda, Jelena Pavlović, generalna direktorka kompanije Filip Moris za jugoistočnu Evropu rekla je da IQOS u ovom trenutku već koristi 1,5 milion ljudi širom sveta. „I evo, posle 20-ak zemalja, od kojih su sve ili mnogo veće ili bogatije od naše Srbije, IQOS upravo ove večeri stiže u Beograd, kao rezultat naše želje da još jednom pokažemo i dokažemo ono što se pre dve decenije orilo baš ovim ulicama kojima smo dolazili u ovo zdanje – da Beograd jeste svet. Ovde žive moderni, progresivni, slobodoumni ljudi koji ne samo da prate, već i kreiraju svetske trendove“, poručila je Jelena Pavlović.\nOd ponedeljka 3. aprila, IQOS će biti dostupan i u Srbiji, tačnije u Beogradu, u shopping centrima Ušće, Delta City, Mercator i Stadion, kao i na još 20 lokacija u Beogradu i Nišu. Cena paketa koji se sastoji od uređaja i jednog boksa duvanskih patrona biće 5.990 dinara uz registraciju potrošača na mestu prodaje. Paklice sa 20 duvanskih patrona moći će da se kupe i odvojeno na više od 600 prodajnih mesta u ova dva grada, po ceni od 250 dinara.\nPlanovi kompanije su da, nakon Beograda i Niša, početkom 2018. godine IQOS bude dostupan i na prodajnim mestima širom Srbije.


Evropski parlamentarci u beogradskoj gej paradi\n26.09.2012. 20:43h 28.03.2016. 13:36h\nIzvestilac Evropskog Parlamenta za Srbiju Kacin je ocenio da je Srbija je postigla nivo zaštite prava manjina vredan poštovanja, ali da je LGBT zajednica još među najranjivim grupama\nBEOGRAD - Ovogodišnjoj Paradi ponosa u Beogradu, koja je planirana za 6. oktobar, prisustvovaće tri poslanika Evropskog parlamenta.\nReč je o Marije Kornelišen, Jelku Kacinu i Kitu Tejloru koji će se tokom boravka u Beogradu sastati sa organizatorima, LGBT zajednicom i predstavnicima međunarodne zajednice u Srbiji, saopštila je Inicijativa mladih za ljudska prava prenoseći izjavu tri člana Evropskog parlamenta.\n"Znam da su Srbi otvoreni, tolerantni i posveceni izgradnji pravednog drustva. Bila sam u poseti Srbiji nekoliko puta, ukljucujuci i Beogradski Prajd 2010. godine, i radujem se jednom mirnom događaju. Vrednosti koje će se isticati 6. oktobra su evropske, a Srbija u potpunosti pripada Evropi," izjavila je Marije Kornelisen, poslanica Evropskog parlamenta iz Holandije i dugogodisnji branilac ljudskih prava LGBT zajednice na Zapadnom Balkanu.\nIzvestilac Evropskog Parlamenta za Srbiju Kacin je ocenio da je Srbija je postigla nivo zaštite prava manjina vredan poštovanja, ali da je LGBT zajednica još među najranjivim grupama.\n"Srpske vlasti su prošle godine zabranile održavanje ovog događaja, koristeci bezbednosni rizik kao izgovor. Ove godine, srpska vlada ima priliku da ispravi ovu grešku. Znamo da srpska policija i sudstvo imaju kapacitete da zastite učesnike bilo kog protesta koji podržava manjine, a mi ćemo doprineti time što cemo prošetati ulicama Beograda uz građane Srbije koji pripadaju najrazličitijih društvenim grupama," rekao je on.\nKit Tejlor, poslanik Evropskog parlamenta iz Velike Britanije izjavio je da će tokom beogradske Parade ponosa, organizatiorima preneti poruku podrške gradonačelnika Brajtona grada poznatog po odrzavanju velikih manifestacija ove vrste.\n"Ove godine ćemo održati 20. godinu paradu u Brajtonu i Houvu. Za nas je to bio dug i ujednačen napredak a radeći uz policiju i zdravstvene zvaničnike vidimo stvarne pogodnosti veće integracije LGBT zajednice u svom gradu. Doneću zvanicno pismo od gradonacelnika Brajtona, upućeno gradonacelniku Beograda Draganu Đilasu," rekao je on.\nEvropski parlament je pomno pratio desavanja u Srbiji i redovno pozivao Republiku Srbiju da obezbedi da sve organizacije mogu bezbedno organizovati javna okupljanja.\nBeogradski Prajd je uspesno odrzan 2010. godine ali javna imovina pretrpela je tešku materijalnu stetu, što je iskorišćeno kao argument za zabranu Prajda, navela je Incijativa mladih za ljudska prava u saopštenju.\ngej paradajelko kacinBeograd